
RAPORTUL DE ACTIVITATE AL ASOCIAȚIEI DE DEZVOLTARE INTERCOMUNITARE PENTRU SERVICII ÎN SECTORUL DE APĂ UZATĂ
DIN JUDEȚUL SATU MARE PE ANUL 2020


CAPITOLUL I - CONSIDERAȚII GENERALE

                 Asociaţia de Dezvoltare Intercomunitară pentru servicii  în sectorul de apă şi apă uzată din județul Satu Mare ființează din  anul 2009 și și-a dezvoltat activitatea progresiv, începând cu anul 2010.

                Activitatea desfășurată în cursul perioadei de raportare a fost:
· Reglementarea, organizarea, finanţarea, exploatarea, monitorizarea şi gestionarea în comun a serviciului de alimentare cu apă şi apă uzată pe raza de competenţă a unităţilor administrativ-teritoriale membre.
· Primirea de noi membri.
· Actualizarea Statutului și a Actului constitutiv al Asociației.  
· monitorizarea  implementării proiectului : ”Extindere și reabilitarea infrastructurii de apă și apă uzată în județul Satu Mare” finanțat prin POS Mediu 2007- 2013.
· monitorizarea  implementării proiectului : ”Extindere și reabilitarea infrastructurii de apă și apă uzată în județul Satu Mare”-fazare- 
· Participarea la ședințele de progres pe proiecte.
· Monitorizarea implementării proiectului „Asistență tehnică pentru pregătirea aplicației de finanțare și a documentațiilor de atribuire pentru proiectul regional de dezvoltare a infrastructurii de apă și apă uzată din județul Satu Mare/Regiunea de Nord-Vest, în perioada 2014-2020” finanțat prin POS Mediu Axa Prioritară I – domeniu major de intervenție : Sprijin pentru dezvoltarea proiectelor de infrastructură din sectorul de apă și apă uzată aferentă următoarei etape de programare.
· Cooperarea activă cu consultantul Romair SA în vederea întocmirii documentelor aferente Cererii de finanțare prin POIM
· Definitivarea Listei de lucrări prioritare ce vor face obiectul Proiectului POIM.
· Verificarea împreună cu echipa Jaspers-experți ai UE și BERD, Consultant,  Operator și Autorități locale implicate, a conformității și eligibilității lucrărilor aferente Listei de lucrări prioritare.
· Asigurarea, împreună cu Operatorul și autoritățile locale a resurselor financiare proprii necesare derulării contractelor din POS Mediu aflate în execuție, prin alocarea din IID a întregului disponibil.
· Cooperarea cu autoritățile locale, operator și consultant în vederea identificării terenurilor, a întocmirii și aprobării documentelor de urbanism și a certificatelor de urbanism aferente investițiilor propuse spre finanțare prin POIM.
· Participarea la pregătirea și prezentarea documentațiilor de atribuire aferente Proiectului regional finanțat prin POIM.
· Monitorizarea implementării planului de achiziții și de lansare a procedurilor de licitare a contractelor aferente POIM
· Finalizarea și aprobarea de către Comisia Europeană a aplicației de finanțare a Proiectului regional POIM 2014-2020 .
· Demararea, derularea și finalizare procedurilor de selecție a membrilor Consiliului de administrație al SC Apaserv Satu Mare, conform prevederilor OUG 109/2011 și a HG 722/2016 privind guvernanța coerporativă a intreprinderilor publice.
· Monitorizarea derulării Contractului de delegare a serviciului de apă și apă uzată încheiat operatorul regional cu Societatea APASERV Satu Mare S.A;
· monitorizarea derulării proiectelor de investiții în infrastructura tehnico-edilitară aferentă serviciului finanțate din fondul IID.
· menținerea unei politici tarifare echilibrate care să asigure, pe de o parte sursele necesare pentru operare, dezvoltare/modernizare a serviciului iar pe de altă parte să nu depășească limita de suportabilitate a populației;
· creșterea progresivă a gradului de acoperire a serviciului; 
· monitorizarea înregistrării în patrimoniul public al UAT-urilor a obiectivelor realizate din fondul IID și din proiectele cu finanțare europeană.
· urmărirea actualizării listelor cu activele corporale aflate în administrarea operatorului.
· elaborarea și aprobarea Caietului de sarcini al serviciului de alimentare cu apă și de canalizare  din județul Satu Mare și demararea procedurilor pentru aprobarea acestuia;
· participarea la ședințele regionale de monitorizare organizate de Autoritatea de management.
· participarea la ședințele de progres pe proiecte.
· Pregătirea ședințelor Adunării Generale a Asociaților și ale Consiliului Director al Asociației.

 Asociația și-a desfășurat activitatea cu un număr mediu  de 6  angajați  în    aparatul propriu de specialitate. Începând cu data de 01.05.2020, în România fiind instituită starea de urgență, aparatul de specialitate și-a desfășurat activitatea parțial în regim de telemuncă conform Dispoziției nr. 3 a Președintelui ADI.
CAPITOLUL I I – ADUNĂRI GENERALE

Întrucât începând cu luna aprilie 2020  pe teritoriul României fiind declarată starea de urgență iar mai apoi de alertă, Adunările genenerale s-au desfășurat prin utilizarea mijloacelor electronice de transmitere a datelor , conform Regulamentului aprobat de Consiliul Director prin Decizia 3/2020, respectiv 5/2020 .

În anul 2021 s-au desfășurat 6 Adunări Generale ale ADI Satu Mare, în care au fost   adoptate un număr de  14 hotărâri, după cum urmează:

· Ședința din 09.02.2021, în cadrul căreia s-au adoptat următoarele hotărâri:

1. HOTĂRÂREA Nr. 1/2021 privind alegerea Președintelui Asociației.

2. HOTĂRÂREA Nr.2/2021 privind alegerea Consiliului director al Asociației. 

3. HOTĂRÂREA Nr.3/2021 privind alegerea Comisiei de cenzori. 

· Ședința din 25.03.2021, în cadrul căreia s-au adoptat următoarele hotărâri:

 4. HOTĂRÂREA Nr.4/2021 privind acordarea avizului conform asupra Bugetului de venituri şi cheltuieli pentru anul 2021 al Operatorului Apaserv Satu Mare SA;
  5. HOTĂRÂREA Nr.5/2021 privind aprobarea proiectului Bugetului de venituri și cheltuieli al Asociației de Dezvoltare Intercomunitară pentru servicii în sectorul de apă și apă uzată din județul Satu Mare, pentru  anul 2021;
 6. HOTĂRÂREA Nr.6/2021 privind acordarea avizului conform pt. modificarea Actului constitutiv al Operatorului Apaserv Satu Mare SA. 

· Ședința din 27.04.2021, în cadrul căreia s-au adoptat următoarele hotărâri:

 7. HOTĂRÂREA Nr.7/2021 privind acordarea avizului consultativ pentru Studiului de Fezabilitate revizuit şi a indicatorilor tehnico-economici ai Proiectul regional de dezvoltare a infrastructurii de apă şi apă uzată din judeţul Satu Mare / Regiunea Nord-Vest, în perioada 2014-2020;

8. HOTĂRÂREA Nr.8/2021  privind aprobarea Situațiilor financiare ale Asociaţiei de Dezvoltare Intercomunitară pentru servicii în sectorul de apă și apă uzată din județul Satu Mare, pentru exercițiul financiar încheiat la 31.12.2020;

9. HOTĂRÂREA Nr.9/2021  privind aprobarea declanșării procedurii de selecție a membrilor Consiliului de Administrație al APASERV Satu Mare S.A;

10. HOTĂRÂREA Nr.10/2021 privind aprobarea modificării art. 251 alin.3 din Regulamentul serviciului de alimentare cu apă şi canalizare din judeţul Satu Mare;

11. HOTĂRÂREA Nr.11/2021 privind aprobarea  Caietului de sarcini pentru delegarea gestiunii serviciilor publice de alimentare cu apă și de canalizare operatorului regional APASERV SATU MARE S.A

· Ședința din 14.07.2021, în cadrul căreia s-au adoptat următoarele hotărâri:

12. HOTĂRÂREA Nr.12/2021  privind  aprobarea Strategiei de tarifare a serviciilor publice de alimentare cu apă și de canalizare pentru perioada 2020 – 2024 pe întreaga arie delegată operatorului regional Apaserv Satu Mare S.A. 

· Ședința din 14.09.2021

13. HOTĂRÂREA Nr.13/2021  privind aprobarea modificării Planului de lucrări de întreținere, înlocuire și dezvoltare, finanțate din Fondul de întrținere, înlocuire și dezvoltare (IID) aprobat pt. anul 2021. 

· Ședința din 03.11.2021

14. HOTĂRÂREA Nr.14/2021 privind aprobarea obiectivelor de investiții propuse a fi realizate prin programul național de investiții „Anghel Saligny”, a cererii de finanțare și a devizului general aferent acesteia. 








CAPITOLUL III – MONITORIZAREA CONTRACTULUI DE DELEGARE A GESTIUNII SERVICIULUI DE APA SI CANALIZARE ÎNCHEIAT CU S.C. APASERV SATU MARE S.A

             Contractul de delegare  a gestiunii serviciilor publice de alimentare cu apă și canalizare a fost semnat în 19.11.2009,  conform Hotărârii nr. 5/2009 a Asociației . 
Înaintea procesului de regionalizare, Societatea APASERV S.A  furniza servicii de apă-canal în localitățile: Satu Mare, Carei și Tășnad .
            La sfârșitul anului 2020 aveau  semnat Contractul de delegare un număr de 54 de  unități  administrativ –teritoriale, fiind preluate efectiv în operare un număr de 37  dintre acestea.  
          Principalele domenii vizate pe parcursul procesului de monitorizare a Contractului de Gestiune au fost :

· Realizarea indicatorilor de operare.
· Continuitatea serviciului.
· Încadrarea în Indicatorii de calitate a apei potabile și în cei de mediu ai apei deversate.
· Creșterea ariei de operare.
· Nivelul Contorizării.
· Gradul de conectare al populației la servicii.
· Reclamații, defecte, pierderi.
· Consumuri specifice energetice.
· Indicatori financiari
· Redevență
· Creanțe

Concluziile  preliminare ar fi :
· Cu mici sincope, inerente stării încă precare a rețelelor de distribuție a apei și de colectare a apelor uzate, dar și pe fondul secetei,  și a schimbărilor climatice tot mai evidente și nu în ultimul rând datorită lucrărilor masive de reabilitare, s-a asigurat un nivel corespunzător al serviciilor prestate.
· Indicatorii fizico-chimici și de potabilitate se mențin în limitele acceptate.
· A crescut progresiv gradul de conectare și contorizare a populației și a altor consumatori.
· Nivelul producției facturate este în ușoară creștere.
· Graficul de preluare a serviciilor de la unele autorități locale nu a fost realizat (Petrești, Bogdand, Racșa, Bârsău, Socond-parțial)
· Nivelul creanțelor este destul de mare dar în scădere față de anii anteriori .
· Viteza de rotație a debitelor este în creștere.
· Cheltuielile totale ale operatorului sunt în creștere.
· Profitul brut este în creștere.
· Fondul IID a fost folosit conform prevederilor OUG 198/2005, pt. acoperirea creditelor BEI și BERD, pentru acoperirea corecțiilor financiare rezultate în urma implementării proiectelor POS Mediu și pt. realizarea un lucrări de înlocuire,întreținere și dezvoltare. 
· Profitul net rămas nerepartizat  a fost virat  în fondul IID.
· Redevența a fost virată în fondul IID conform procedurilor legale.

Un raport detaliat privind monitorizarea contractului de delegare va fi prezentat Adunării Generale în perioada imediat următoare, după finalizarea și prezentarea de către Operatorul Regional Societatea Apaserv Satu Mare S.A. a Situațiilor financiare pe anul 2021, a Raportului Cenzorului , Raportul Consiliului de Administrație și a Raportului de management, tehnic și de performanță pentru anul 2021.

CAPITOLUL VI – FINANCIAR

SITUAȚIA FINANCIARĂ A ASOCIAȚIEI  LA 31.12.2020

În conformitate cu datele din Bilanțul întocmit pentru anul 2021, execuția bugetului de venituri și cheltuieli la 31.12.2020 este următoarea: 

TOTAL VENITURI                                                         604.537,07 RON 
DIN CARE : 
A. VENITURIDIN COTIZATII        		 598.000,000  RON
B. VENITURI DIN DOB.OBTINUTE		      6.537,070   RON 

             TOTAL  CHELTUIELI                                                     473.846,86  RON 
DIN CARE:
A. CHELT.PRIVIND COMBUSTIBILII                        	5.057,18   RON
B. CHELT.PRIVIND MATERIALE NESTOCATE       	5.393,68   RON
C. CHELT.CU PRIMELE DE ASIGURARE                     	    464,00   RON
D. CHELT.DE PROTOCOL,RECLAMA SI PUBLICITATE        660,13   RON
E. CHELTUIELI PRIVIND COMISIOANELE SI ONORARIILE  47,60  RON
F. CHELT.POSTALE SI TAXE DE TELECOMUNICATII       8.490,75  RON
G. CHELT.CU SERVICIILE BANCARE SI ASIMILATE          1.816,78  RON
H. ALTE CHELT.CU SERV. EXECUTATE DE TERTI           22.013,90  RON
I. CHELT.CU ALTE IMPOZITE TAXE SI VARSAMINTE   2.350,84   RON
J. CHELT.CU SALARIILE PERSONALULUI                     427.426,00   RON
K. DESPAGUBIRI, AMENZI SI PENALITATI 		    126,00  RON


Nu a achitat contribuția la  patrimoniul  Asociației comuna Săuca.
Comuna Săuca va fi somată ca, eșalonat, pe parcursul anului 2022 să-și achite restanțele, în caz contrar se vor declanșa procedurile de excludere din Asociație. 


                     

                                                                                                   Satu Mare, la 19.04.2022




Director executiv,
                                                              Lazin  Octavian										

